Bernhard Weisser

Bernhard Weisser, nado en 1964 en Gotinga, é un numismático alemán vinculado ao Gabinete Numismático de Berlín.

Weisser é un especialista en numismática da Antigüidade, especificamente da Magna Grecia. As súas investigacións céntranse en aspectos como as moedas provinciais romanas e as cuñaxes dos Partos, así como nos achados monetarios de Priene e de Mileto."Tabellarischer Lebenslauf Bernhard Weisser". Academia.edu

 Traxectoria 
Bernhard Weisser concluíu o seu ensino secundario en 1984 no instituto Max-Planck de Gotinga e a continuación iniciou os seus estudos superiores de Arqueoloxía Clásica, Prehistoria e Historia Antiga na Universidade de Gotinga, que continuou a partir de 1987 na Universidade de Múnic, onde se graduou en 1991."Weisser, Bernhard". En Coins Weekly. 26 de outubro de 2016.

Como bolseiro, entre 1992 e 1996 ampliou estudos de posgrao na Universidade de Atenas, na Universidade de Colonia e no Instituto Arqueolóxico Alemán. En febreiro de 1996 acadou o seu doutoramento en Múnic cunha tese titulada Die kaiserzeitliche Münzprägung von Pergamon ("A cuñaxe de moeda imperial de Pérgamo").

En abril de 1996, Weisser ingresou no Münzkabinett dos Museos Estatais de Berlín, inicialmente como axudante, desde 1999 como colaborador científico e a partir de 2003 como conservador de moeda. Aí formou parte da comisión organizadora do XII Congreso Internacional de Numismática, que tivo lugar nesa cidade en 1997. En setembro de 2014 sucedeu interinamente a Bernd Kluge, logo da xubilación deste como director do Gabinete, e foi confirmado como director o 1 de xuño de 2015.

Durante ese tempo participou tamén en diversas escavacións arqueolóxicas, entre as que destacan as de Sorgenti della Nova, no Lacio (1985), Olimpia (1987), Pérgamo (1991-1993, 1997), Mileto (1998-2000, 2005-2006) e Priene (2005-2013, 2015). 

No ámbito docente, Weisser, foi profesor visitante da American Numismatic Society en 2007 e desde 2009 ocupa un posto como profesor de Arqueoloxía Clásica no Instituto Winckelmann da Universidade Humboldt de Berlín. 

Bernhard Weisser é membro da Sociedade Numismática de Berlín e membro correspondente do Instituto Arqueolóxico Alemán e, como representante do estado de Berlín, foi membro da Comisión Numismática dos Estados da República Federal de Alemaña desde 2009 e presidente da institución desde febreiro de 2021."New Chairman of the Numismatic Commission of the States in the Federal Republic of Germany". Staatliche Museen zu Berlin. 26 de febreiro de 2021."Neuer Vorstand der Numismatischen Kommission der Länder in der Bundesrepublik Deutschland". Numismatische Kommission der Länder in der Bundesrepublik Deutschland. Tamén forma parte do consello directivo do Consello Internacional de Numismática e desde 2013 preside a Sociedade Alemá da Medalla de Arte.

 Recoñecementos 

 (2013): Premio da Sociedade de Historia Monetaria Internacional (GIG)."Bernhard Weisser erhält den CIG-Ehrenpreis". En Münzenwoche. 11 de xullo de 2013."GIG-Ehrenpreis 2013 an Prof. Dr. Bernhard Weisser, Berlin". Deutsche Gesellschaft für Medaillenkunst e.V.

 Publicacións 
Weisser publicou ducias de artigos en diversas revistas científicas e publicacións conxuntas, así como diversos traballos monográficos, algúns como autor e outros en condición de editor. Esta é unha escolma das súas monografías:"Bernhard Weisser". Deutschen Nationalbibliothek."Weisser, Bernhard 1964- ". Digital Library Numis.

 Monografías 
 (1996). Istanbul (con R. Steigemann). Polyglott, Múnic. ISBN 3-493-62763-7
 (2000). XII. Internationaler Numismatischer Kongress, Berlin 1997. Akten - Proceedings - Actes  (con B. Kluge, eds.). Münzkabinett, Berlín. ISBN 3-88609-375-5
 (2009). Schatzkammer der antiken Münzkunst. Kurzführer durch die Ausstellung des Münzkabinetts im Pergamonmuseum. Münzkabinett, Berlín. ISBN 978-3-88609-673-2
 (2013). Translatio Nummorum. Römische Kaiser in der Renaissance. Akten des internationalen Symposiums, Berlin 16.-18. November 2011 (con U. Peter, eds.). Verlag Franz Philipp Rutzen, Maguncia. ISBN 978-3-447-06902-1
 (2014). Gold gab ich für Eisen. Der Erste Weltkrieg im Medium der Medaille (con B. Kluge, eds.). Münzkabinett, Berlín. ISBN 978-3-88609-748-7
 (2016). Kunst prägt Geld. Muse, Macht, Moneten. Eine (con Alexa Küter, eds.). nzkabinett, Berlín. ISBN 978-3-86646-137-6
 (1919). Heide Dobberkau. Bildhauerin und Medailleurin (ed.). Münzkabinett, Berlín. ISBN 978-3-86646-189-5
 (2020). Münzkabinett. Menschen Münzen Medaillen (ed.). Münzkabinett, Berlín. ISBN 978-3-86646-202-1

 Notas 


 Véxase tamén 

 Outros artigos 
 Gabinete Numismático de Berlín


Categoría:Nados en 1964
Categoría:Nados na Baixa Saxonia
Categoría:Numismáticos de Alemaña
Categoría:Historiadores de Alemaña
Categoría:Arqueólogos de Alemaña
Categoría:Persoas relacionadas co Gabinete Numismático de Berlín
Categoría:Membros do Instituto Arqueolóxico Alemán
Categoría:Membros da Comisión Numismática dos Estados da República Federal de Alemaña
Categoría:Alumnos da Universidade de Gotinga
Categoría:Alumnos da Universidade de Múnic
Categoría:Profesores da Universidade Humboldt de Berlín
Categoría:Directores de museos